# Dzīvības zinātņu un tehnoloģiju institūts

# PĒTNIEKS

**Galvenie uzdevumi un pienākumi**

1. Pētnieka galvenais uzdevums ir kvalificēti veikt zinātniskos pētījumus bioloģijas nozarē zooloģijas (parazitoloģija) apakšnozarē, sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Pētnieka galvenie uzdevumi un pienākumi ir:

2.1. veikt zinātnisko darbību bioloģijas nozarē zooloģijas apakšnozarē, nodrošināt zinātnisko pētījumu objektivitāti;

2.2. izstrādāt, vadīt vai darboties kā pētniekam ar ornitoloģiju saistītos projektos. Piedalīšanās starptautiskos zinātniskajos tīklojumos un mobilitātes programmās, zinātnes komunikācijas aktivitātēs;

2.3. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

2.4. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.5. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.6. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.7. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.8. piedalīties izglītības sistēmas zinātniskās attīstības un pilnveidošanas procesā;

2.9. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.1.punktu.

2.10. piedalīties apstiprinātu zinātnisko projektu īstenošanā, piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.11. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.12. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.13. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.14. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.15. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.16. vadīt studiju un bakalaura darbus par ar ornitaloģiju saistītām tēmām;

2.17. recenzēt DU DZTI izdotajam zinātniskajam žurnālam *Acta Biologica Universitatis Daugavpiliensis* atbilstošās tematikas iesniegto rakstus;

2.18. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Maģistra grāds bioloģijā;

2. Zinātnes nozarei atbilstošas vismaz 3 zinātniskās publikācijas Web of Science vai Scopus indeksētos zinātniskajos izdevumos;

3. Pieredze pētniecības projektu realizācijā un pieteikumu sagatavošanā zooloģijas jomā;

4. Dalība vismaz 3 starptautiskajās zinātniskajās konferencēs ar pētījuma rezultātiem zooloģijas jomā;

5. Dalības pieredze zinātnes komunikācijas pasākumos;

6. Spēja patstāvīgi organizēt pētniecisko darbu, lasīt lekciju kursus, vadīt seminārus, praktiskās nodarbības un laboratorijas darbus, organizēt pārbaudījumus, konsultēt skolēnu zinātniski pētniecisko darbu izstrādi, ka arī koordinēt brīvprātīgo darbu;

7. Teicamas latviešu un angļu valodas zināšanas;

8. Pieredze lauka pētījumu veikšanā, informācijas apstrādē, datu analīzē;

9. Labas biroja programmatūras prasmes (teksta redaktors, izklājlapa, prezentāciju programmatūra).